Danovova škola

Danovova škola () je historická budova školy, ktorá sa nachádza v meste Peruštica v Plovdivskej oblasti v južnom Bulharsku.KĂNČEV, Kănčo; BONEV, Bončo. Bălgarija – pătevoditel. Stará Zagora : Domino EOOD. 312 s. ISBN 9789546511706. S. 223– 224. (bulharsky)STOJANOVA, Kresa. Peruštica – selište ostojalo na burite – Letopis 1878 – 1944 – Dati i săbitija. Plovdiv : Sdruženie „Petăr Bonev Tošev“ – Izdatelstvo Studio 18. 2021. 190 s. ISBN 9786197249743. S. 3. (po bulharsky)

 Názov 
Názov Danovova škola dali škole obyvatelia Peruštice na počesť významného bulharského národného dejateľa, Christa G. Danova, ktorý bol zároveň prvým učiteľom v škole. Oficiálny názov školy bol v čase po výstavbe Škola svätých Cyrila a Metoda ().

 Lokalita 
Budova leží v centrálnej časti mesta Peruštica v chrámovom dvore Chrámu svätého Michala na ulici Spas Ginov () č. 3.

 Dejiny 
Budova bola postavená na základe iniciatívy obyvateľov Peruštice, ktorí túžili mať v mieste bydliska bulharské vzdelávacie zariadenie pre svoje deti, keďže dovtedy sa deti vzdelávali u miestneho kňaza Kostadina Penova, prípadne u vzdelaných obyvateľov obce. Obyvatelia Peruštice tiež celú výstavbu financovali svojpomocne, pričom mnohí z nich na výstavbe podieľali aj manuálne.

Budova bola postavená v priebehu roku 1850, pričom na výstavbu bol sčasti použitý aj materiál ktorý ostal po stavbe Chrámu svätého Michala. V škole sa začalo učiť na prelome októbra a novembra toho istého roku.

Prvým učiteľom v škole bol bulharský národný dejateľ Christo G. Danov, ktorého si za týmto účelom obyvatelia Peruštice pozvali. Christo G. Danov učil na škole celkovo tri roky do roku 1853, pričom v rámci svojho pôsobenia zaviedol sekulárnu výchovu podľa vzájomnej vyučovacej metódy, otvoril nedeľnú školu a zasadzoval sa za vzdelávanie dievčat.

Od roku 1862 budova školy pôsobila aj ako peruštické komunitné centrum. V roku 1869 založil Vasil Levski v budove Danovovej školy miestnu bunku tajného revolučného výboru.

V apríli 1876 v priebehu potláčania Aprílového povstania bola v dôsledku paľby osmanského delostrelectva poškodená strecha budovy, inak však budova vyviazla bez ujmy. V priebehu augusta 1876 Perušticu navštívila Lady Strangford, ktorá nechala budovu školy opraviť a prerobiť na nemocnicu. Od novembra 1876 do apríla 1877 tak budova fungovala ako nemocnica, kde sa liečilo približne 150 ľudí preživších udalosti aprílového povstania, postihnutých týfusom a dyzentériou.

V rokoch okolo zjednotenia Bulharska v budove krátky čas, z dôvodu hraničného postavenia Peruštice v tom období, sídlila vojenská posádka. V 30. rokoch 20. storočia sa sála v budove školy využívala pre kino a divadelné predstavenia. V roku 1969 budova začala fungovať ako umelecká galéria. V tomto roku bola budova aj plne reštaurovaná v pôvodnom vzhľade vrátane freskovej výzdoby.

V roku 2015 budova prešla reštauráciou financovanou sčasti z fondov Európskej únie.

V súčasnosti je budova stále využívaná ako obrazová galéria.

 Charakteristika 
Škola bola postavená v chrámovom dvore. Budovu postavili pazardžickí staviteľskí majstri, podľa projektu a pod vedením bracigovského majstra Krăsťa Giulemetova.MATEEV, Matej. Plovdiv – Stolicata na bălgarskija barok. Plovdiv : Nacionalna akademija na architekturata. 2003. 728 s. ISBN 9789549103816. S. 493. (po bulharsky)

Architektonicky je budova typickým predstaviteľom stavieb z obdobia bulharského národného obrodeniabulharského obrodeneckého baroka, typovo ide o tzv. plovdivský symetrický dom.

Danovova škola je postavená ako poschodová budova s plne symetrickou kompozíciou, pričom hlavnú os určujú za sebou zoradené schodisko, hlavný vchod a priestor vestibulu. Nosná konštrukcia je tvorená kmeňmi, čo robí budovu pomerne robustnou a masívnou, čo bol jeden z dôvodov prečo budova prežila s minimálnou ujmou potláčanie Aprílového povstania.

V centrálnej časti prednej fasády budovy, pred vchodom do budovy, sa nachádza dekoratívny portikus podopieraný štyrmi stĺpmi. Vo vrchnej časti je portikus zakončený ozdobným frontónom. Pod portikom sa nachádza dvojramenné schodisko, ktoré sa začína pri samotných stĺpoch a vedie ku vchodu na poschodí budovy.

Miestnosti sú dekorované alafrangami, pričom tie samotnéspolu s inými časťami interiéru aj exteriérusú zdobené freskami.

 Obrazová galéria 
Galérie funguje v budove školy od roku 1969, keď do nej vtedajší riaditeľ historického múzea v Peruštici, Dimităr Stančev, získal diela bulharských umelcov Zlaťiu Bojadžieva, Dimităra Kirova, Koliu Vitkovského a Enča Pironkova, ktoré doplnili už existujúcu zbierku etnografických, archeologických, historických a knižných artefaktov, ktoré sa v priestore školy v rámci múzejnej zbierky už nachádzali.

Od tejto doby sa v špeciálnej trodielnej sále školy na prízemí budovy taktiež pravidelne usporiadavajú dočasné, alebo putovné výstavy súčasných bulharských umelcov.

 Múzejná expozícia 
Múzejná expozícia sídli na poschodí budovy. Nachádzajú sa tu učebnice a učebné pomôcky u obdobia, keď v škole vyučoval Christo G. Danov. V ďalšej časti sa nachádzajú informačné tablá s textami, materiálmi a fotografiami z toho istého obdobia.

 Galéria 

 Referencie 

 Iné projekty 

Kategória:Stavby v Peruštici
Kategória:Architektúra z 1850
Kategória:Školy v Bulharsku
Kategória:Galérie v Bulharsku
Kategória:Domy v Peruštici